Harimalk
Harimalk (ka vares(e)jalad) on õlg- ja rookatuse harja kinnitavad ristamisi asetatud puud ehk malgad. Malgad(roikad) valmistati ilmastikukindlast kuuse- või kadakapuust, ühendati omavahel otsast pulgaga ning asetati harjale selle püsivuse tagamiseks, üks ühele, teine teisele poole. Harimalkade pikkus oli kuni 1,5 meetrit ja paigaldusvahe 40–60 cm. Tihti seoti nende ülemiste ristuvate otste külge pikk peenike puuvars.